|  |  |
| --- | --- |
| **ЧƟПШЭЭРЕДИМ**  Кызыл хоорайныӊ чагыргазыныӊ  өөредилге департаментизиниӊ  удуртукчузу  \_\_\_\_\_\_\_\_\_\_\_\_\_\_\_\_\_\_Л.Ш.Куулар  «\_\_\_\_\_\_» \_\_\_\_\_\_\_\_\_\_\_\_\_\_\_2019 г. | **БАДЫЛАДЫМ**  Тыва улустуӊ ёзу-чаӊчылдарыныӊ,  аас чогаал болгаш  ус-шеверлер тѳвүнүӊ удуртукчузу  \_\_\_\_\_\_\_\_\_\_\_\_\_\_\_\_И.М.Кɵшкендей  «\_\_\_\_\_\_»\_\_\_\_\_\_\_\_\_\_\_\_\_\_\_\_ 2019 г. |

**«Айым биле хүнүм болган авам, ачам!» деп**

**хоорай чергелиг мѳѳрейниӊ саавыры**

1. **Ниити кезээ**

«Айым биле хүнүм болган авам, ачам!» (дараазында Мɵɵрей) деп хоорай чергелиг мөөрейни Тыва улустуӊ ёзу-чаӊчылдарының, аас чогаал болгаш ус-шеверлер төвү биле «Тыва Республиканыӊ Кызыл Хоорай» чагыргазыныӊ өөредилге Департаментизи эрттирип турар. Ук мөөрейни Адалар болгаш Иелер хүнүнге тураскааткан.

1. **Мѳѳрейниӊ сорулгазы**

- Тыва үндезин культураны чонга калбаа-биле нептередири, сайзырадыры, ылаӊгыя амгы үениӊ аныяк өг-бүлелери болгаш оларныӊ салгалдарынга дамчыдары;

- Мөзүлүг ада кижиниӊ, буянныг ие кижиниӊ овур-хевирин чаштарга үлегер-чижек кылдыр көргүзери, өг-бүле кежигүннерниӊ аразында быжыг харылзааны нептередири.

**Болур хүнү, үези:** 2019 чылдыӊ ноябрь 22. Бүрүткел 10:00 шакта, мөөрейниң эгелээри 11:00 шакта.

**Болур чери:** Тыва үндезин культура тѳвү.

1. **Мѳѳрейниӊ киржикчилеринге негелделер**

**Бирээде:** ачазы, авазы болгаш оглу азы уруу бѳлүк тургузар (3 кижи);

**Ийиде:** оглу азы уруу 5-6 харлыг болур;

**Үште:** бѳлүк бүрүзү бүрүнү-биле үндезин тыва идик, хептиг болуру чугула.

**4. Мөөрейниӊ кезектери**

***Бирги кезээ:*** «*Мээң ɵг-бүлем»* - ѳг-бүле боттарыныӊ бѳлүүн таныштырар;

***Ийиги кезээ:*** *«Чаӊчылдарым - ыдыктарым»* - тыва үндезин культурага хамаарышкан айтырыгларга шын харыылап, херек кырында онзагайлап кѳргүзер (ёзу-чаӊчылдар, аас чогаал, тыва хеп, тыва эр, кыс кижиниӊ дериг-херексели дээш оон-даа ѳске);

***Үшкү кезээ:*** *«Аас чогаал мѳѳрейи» -*тыва улустуӊ аас чогаалыныӊ хевирлеринге (тывызык, дүрген чугаа, узун тыныш, үлегер домак, йɵрээл) мөөрейлежир;

***Дѳрткү кезээ:*** *«Тыва тоолдар» - «Бодарал» студиязынга пластилин-биле тыва улустуң тоолдарында маадырларны кылып тудары;*

***Бешки кезээ:*** ***«****Тыва оюннар мѳѳрейи*» - сыдым октаары (ачазы), кажыкка аът чарыштырар (уруглары);

***Алдыгы кезээ:*** *«Кавайлыымдан өпей ырым» - авалары ɵпей ыры күүседир.*

**5. Шииткекчилерге негелделер**

**Мѳѳрейни дараазында критиктиг демдектер ёзугаар үнелээр:**

- тыва улустуӊ аас чогаалынга, ёзу-чаӊчылдарынга, национал оюннарынга хамаарышкан билиглериниӊ утказын, тодарадылгазын ханы билири;

- тыва ада кижиниӊ мөзү-шынарын база тыва ие кижиниӊ овур-хевирин кѳѳрү;

- мɵɵрейниң негелделеринге дүгжүп турары.

**6. Мѳѳрейниӊ түӊнелинде дараазында шаӊналдарны тыпсыр:**

- I, II, III черлер;

Номинациялар:

- «Υлегерлиг ие»

- «Υлегерлиг ада»

- «Чечен-мерген ɵг-бүле»

- «Кѳрүкчүлерниӊ сонуургалы»

Мөөрейниӊ эрттирикчилериниӊ боттарыныӊ көрүжү-биле мөөрейниӊ чорудуун өскертип, аӊгы номинацияларны немеп болур.

**7. Мөөрейге киржириниӊ дугайында бадыткалын болгаш киржикчилерниӊ ат-сывын 2019 чылдыӊ ноябрь 20-ге** чедир Муниципалдыг казна албан чери “Тыва Республиканыӊ Кызыл Хоорай” чагыргазыныӊ өөредилге Департаментизинче 2-11-51, e-mail: doshk\_doimp@mail.ru чоргузар.

|  |  |
| --- | --- |
| **Бичии уруглар садыныӊ дугаары** | **Киржикчилерниӊ ат-сывы** |
| **№** | 1. Ачазы  2. Авазы  3. Уруу (оол, кыс) |